open-index/open-wikipedia-markdown huggingface dataset:
Trans Europ Express

**Trans Europ Express** (lyh. TEE) oli Länsi-Euroopan maiden välisten nopeiden junayhteyksien verkosto. Laajimmillaan vuonna 1974 siihen kuului 45 junaa ja se yhdisti 130 kaupunkia. Trans Europ Express -junat liikennöivät vuosina 1957–1995.

## Alku
Trans Europ Express -verkko luotiin vuonna 1957 Alankomaiden rautateiden johtajan F.Q. den Hollanderin ajatuksen pohjalta. Liikennöinnistä huolehtivat yhteistyössä Alankomaiden, Italian, Saksan liittotasavallan, Sveitsin ja Ranskan rautatieyhtiöt. Vaikka junat kulkivatkin heti alusta lähtien Belgian kautta, Belgian rautatieyhtiö liittyi mukaan vasta 1964. Myös Luxemburg liittyi myöhemmin mukaan.

Verkon perusajatus oli tarjota nopeita ja mukavia maiden rajat ylittäviä junayhteyksiä liikemiehille ja muille säännöllisesti matkustaville. Junissa oli vain ensimmäisen luokan vaunuja, ja matkustajat maksoivat normaalin lipunhinnan lisäksi matkan pituuden mukaan määräytyvän lisämaksun. Junien aikataulut pyrittiin suunnittelemaan niin, että liikematkustajat ehtivät yhden päivän aikana matkustamaan lähtöasemaltaan määränpäähänsä, hoitamaan siellä liikeasioitaan ja ehtivät paluumatkalle samana iltana. Jokaisella TEE-junalla oli yksilöllinen nimi. Muutamat nimistä olivat käytössä jo ennen TEE-verkoston luomista ja ne jatkoivat liikennöintiään sen osana vuodesta 1957 lähtien. Esimerkiksi Settebello oli liikennöinyt vuodesta 1953 ja Rheingold vuodesta 1951. TEE-verkostossa oli aluksi 13 eri reittiä. Kaikki reitit olivat rajat ylittäviä kansainvälisiä junavuoroja vuoteen 1965 saakka, jolloin alettiin liikennöidä kansallisia TEE-junia, joita olivat ranskalainen *Mistral* ja saksalainen *Blauer Enzian*.

## Kalusto
Aluksi TEE-junien veturit ja moottorijunayksiköt olivat dieselkäyttöisiä, koska eri maiden rautateiden sähköistysjärjestelmissä oli huomattavia eroja ja niiden yhteensovittaminen oli tuolloin ongelmallista. Dieselkäyttöinen juna saattoi ylittää maiden rajat nopeasti, sen sijaan että olisi jouduttu vaihtamaan veturi rajalla. Sen lisäksi moni maiden rajat ylittävä rataosuus oli tuolloin vielä sähköistämättä.

Saksan rautatieyhtiö Deutsche Bundesbahn (DB) otti käyttöönsä virtaviivaisia VT 11.5 -dieselmoottorijunia sekä Alankomaat ja Sveitsi RAm/DE -dieseljunia. TEE-verkoston perustaminen antoi sysäyksen kehittää eri sähköistysjärjestelmissä liikennöimään kykeneviä sähkövetureita ja moottorijunayksiköitä. Saksan DB otti muiden tyyppien ohella käyttöönsä E 10.12- ja DB 103 -kaluston. Sveitsin SBB otti käyttöön vuonna 1961 neljässä eri sähköistysjärjestelmässä liikennöivän RAe TEE II -junayksikön. Belgian rautatieyhtiö esitteli vuonna 1962 sähköveturin, joka kykeni liikennöimään kolmessa järjestelmässä, ja vuonna 1966 neljässä. Ranskassa SNCF kehitti ja otti käyttöönsä neljää järjestelmää käyttävän CC 40100 -luokan vuosina 1964–1970.

Vuodesta 1975 lähtien kaikki TEE-junat kahta lukuun ottamatta olivat sähkövetoisia, enimmäkseen veturijunia. Dieselvetoisia olivat enää L’Arbalète ja Bavaria.

## Reitit

## Aiheesta muualla
Nokia C2-05

**Nokia C2-05** on matkapuhelinvalmistaja Nokian valmistama lokakuussa 2011 julkaistu liukukannellinen matkapuhelin. Nokia C2-05:n hintaluokka on noin 50 euroa ilman veroja.

## Tietoja
### Käyttöverkot
*GSM 900/1800 tai GSM 850/1900 (riippuen markkinointialueesta)
### Mitat
*Pituus x leveys x paksuus: 99 × 48 × 16 mm
*Paino: 99 grammaa
### Kamera
*Resoluutio: VGA 640 × 480
*4x zoom
*Videokuvaus
### Muisti
*10 Mt sisäistä muistia
*16 Mt RAM-muistia
*MicroSD-muistikorttipaikka (tuki enintään 32 Gt korteille)
### Näyttö
*Halkaisija: 2 tuumaa
*Resoluutio: QVGA 240 × 320
*65 536 väriä
### Ääniominaisuudet
*Tuetut audioformaatit: MP3, MP4, AAC, AAC+ ja eAAC+
*3,5 mm audioliitäntä
### Viestintä
*Nokia Messaging Service 3.1
*MMS 1.3
*Mobile QQ
### Tiedonsiirto
*GPRS
*EGPRS
*EDGE
*Bluetooth 2.1 +EDR
*MicroUSB 2.0 -liitäntä
### Virranhallinta
*Valmiusaika: 600 tuntia
*Puheaika: 5 tuntia
*2 mm latausliitäntä
*860 mAh BL-4C-akku (Li-Ion)
### Internetselain
*Nokia Selain
**Sivujen pakkaus
**Datamonitori
### Muut sovellukset
*Tuki Java-sovelluksille
*1 000 nimipaikan osoitekirja
*Kalenteri, laskin, ääninauhuri ja muunnin
*Kiinan kielen sanakirja
*Nokia Kauppa
### Muuta
*Näppäimet:
**Liukukansi
**Numeronäppäimistö
**Soittonäppäin
**Lopetus/virtanäppäin
*Värivaihtoehdot: pinkki, riikinkukonsininen ja dynaaminen harmaa

## Lähteet
*Nokia C2-05 specifications - Nokia Europe 
*Nokialta pari edullista uutuutta: C2-05 ja X2-05 
*Nokia C2-05 - GSMArena 
*50 euron Nokia-minit tulevat - Digitoday
Ilhéu Sinho

**Ilhéu Sinho** on Pohjois-Atlantilla sijaitseviin Selvagenssaariin kuuluva asumaton pikkusaari. Selvagenssaaret ovat osa Portugalille kuuluvaa Madeiran autonomista aluetta. 

Sinho kuuluu Selvagem Granden ja kahden muun pikkuluodon, Palheiro da Terran ja Palheiro do Marin, ohella koillisiin Selvagenssaariin.

## Lähteet
Onnenpotku

**Onnenpotku** on Glory Leppäsen ohjaama komediaelokuva vuodelta 1936.

Elokuva oli ensimmäinen suomalaisen naisohjaajan pitkä elokuva ja se on edelleen katsotuin naisen ohjaama suomalaiselokuva. Elokuvan oli aloittanut Erkki Karu, mutta hänen kuoltuaan yllättäen työtä tarjottiin Toivo Särkälle, joka ei kuitenkaan uskaltanut ottaa vastuuta ohjaamisesta vaan siirsi sen Leppäselle. Leppäsellä oli kokemusta alalta yhden ulkomailla pidetyn alan seminaarin verran ja roolit kahdessa mykkäelokuvassa. Kuvaaja Yrjö Norta auttoi Leppästä teknisissä seikoissa, ja Leppänen vastasi lähinnä henkilöohjauksesta. Leppänen jatkoi sittemmin teatteriohjaajana ja kirjailijana. Musiikin säveltänyt Erkki Karun poika Olavi Karu teki myöhemmin useita elokuvakäsikirjoituksia, mutta myös sävelsi musiikin viiteen muuhunkin elokuvaan

Leppänen on myöhemmin kertonut kuvauksista, että kokemattomat Yrjö Tuominen ja Ester Toivonen ujostelivat kovasti rakkauskohtauksien tekoa. Kun Leppänen käski heidän harjoitella nurkan takana, Toivonen valitti: "Mutta kun minä en rakastu!".

## Juonitiivistelmä
Tarina kertoo työttömäksi joutuvasta insinööristä ja tehtailijan tyttärestä, jotka seurustelevat salaa tytön isältä, joka on suunnitellut tyttärelleen toista sulhasta. Varkauksien ja väärinkäsitysten kautta päästään onnelliseen lopputulokseen.

## Arviot
Aikalaisarvioissa todetaan suomalaisen elokuvan kehityksen suunta: eteenpäin. *[[Suomenmaa|Maakansan]]* kriitikko lausuu: "Onnenpotku on epäilemättä luettava parhaitten kotimaisten elokuvien joukkoon". Paitsi ohjaajan, myös käsikirjoittaja Valentinin eli Ensio Rislakin ansiot huomataan useassa arviossa.

Myöhemmissä televisioesitysten aikaisissa arvioissa elokuvan kankean näytelmällisyyden syinä pidetään näyttelijöiden, Yrjö Tuomisen ja Ester Toivosen, kokemattomuutta, mihin Leppänen itsekin on viitannut, sekä tuotanto-olosuhteita, ei niinkään ohjaajaa, Vaikka replikointi ei ole erityisen sujuvaa, ansioina ovat erään kriitikon mukaan työttömyyden kuvaus, Aku Korhosen hahmo ja Ester Toivosen rooliasut.

## Näyttelijät

## Lähteet

## Aiheesta muualla
* ''Onnenpotku'' Kansallisen audiovisuaalisen instituutin sivuilla
Frisco Kid

**Frisco Kid** on vuonna 1979 ilmestynyt länkkärikomediaelokuva. Elokuvan pääosia esittävät Gene Wilder, Harrison Ford, Ramon Bieri, Val Bisoglio, George DiCenzo ja Leo Fuchs. Elokuvan on ohjannut Robert Aldrich.

## Arvioita
*[[Video-opas|Video-oppaassa]]* vuodelta 1994 *Frisco Kid* saa kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
Kemin komppania

**Kemin komppania** oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa.

Se muodostui ruoduista :
* Hailuoto 12
* Liminka 7
* Oulu 46
* Ii 34
* Kemi 44
* Pudasjärvi 7

## Lähteet
Lohtajan komppania

**Lohtajan komppania** oli vuosien 1733-1734 toimeen pannun ruotujaon mukaisesti yksi Pohjanmaan jalkaväkirykmenttiin kuuluva osa.

Se muodostui ruoduista  :
* Kokkola 50
* Kälviä 21
* Lohtaja 56
* Kalajoki 23

## Lähteet
Singles (Xysman albumi)

**Singles** (SPI41CD) on Xysman minialbumi, jonka nimi viittaa levyllä oleviin julkaisemattomiin 7-tuumaisiin singleihin. Haastattelutietojen mukaan Xysman jäsenet olivat tuolloin myös itse singlejä, joten nimellä on kaksoismerkitys. Albumi on kuitenkin kuvitteellinen kokoelmalevy, koska kysymyksessä on alkuperäisjulkaisu eikä kappaleita julkaistu myöskään jälkikäteen singleinä. Musiikillisesti Xysma siirtyi tällä levyllä yhä enemmän indierockin kentälle ja flirttaili jopa pateettiselle iskelmämusiikille, johon Xysman laulajan Jani Muurisen laulutapa hyvin istui.

## Kappaleet
#Honest Love 4.59
#King 4.07
#Sure About You 4.18
#Can't Take My Eyes off You (Crewe, Gaudio)
#I Can't Stand It 2.38
#Drive My Car (Lennon, McCartney) 2.31
#Sure About You (original) 33.41

## Tuottaja
Roop eli Jani Lankinen

## Vierailevat muusikot
*Lotta-Liina Lehtinen (viulu)
*Laura-Tuulia Lehtinen (viulu)
*Tuomas Lehtinen (sello)
*Petri Viitala (saksofoni)
*Pekka Vaaherkumpu (trumpetti)
*Mika Herhi (Rhodes-piano ja Hammond-urut)
*Miika Soini (perkussiot)

## Aiheesta muualla
* 
*
Elmeri Rantalainen

**Elmeri Rantalainen** (s. 2. kesäkuuta 1990 Kuusankoski) on suomalainen potkunyrkkeilijä, joka voitti vuonna 2011 musical forms -luokan maailmanmestaruuden Dublinissa.

Rantalainen osallistui *[[Talent Suomi]]* -kykykilpailun toiselle kaudelle vuonna 2009 edeten finaaliin. Vuonna 2010 hän voitti kickboxingissa musical forms -luokan euroopanmestaruuden. Rantalainen on näytellyt elokuvissa *[[Punttikomedia]]* (2022) ja *[[Tuomion saari]]* (2023).

Rantalainen on entisen toimittajan ja televisiopersoonan Simo Rantalaisen poika.
 
## Lähteet
Naiskohtaloita

**Naiskohtaloita** on Toivo Särkän ohjaama elokuva vuodelta 1947. Se perustuu Guy de Maupassantin romaaniin *Une vie* (1883; *Elämän tarina*, suom. Martti Wuori 1918 ja *Naiskohtalo*, suom. Olavi Linnus 1945).

Romaanin pohjalta on tehty useita elokuvia, joista kuuluisin on Alexandre Astrucin ohjaama *[[Eräs elämäntarina]]* (*Une vie*, 1958).

## Juoni
Alkuperäinen Guy de Maupassantin kertomus sovitettiin 1800-luvun puolivälin Suomeen. Patruuna Erlingin tytär Anette (Eeva-Kaarina Volanen) on toipunut sairaudestaan, ja palattuaan kotiin hän on menossa naimisiin kriitikon sanoin salskean ratsuväen luutnantin Klaus von Trappin (Rauli Tuomi) kanssa. Luutnanttiin ihastuvat myös palvelustyttö (Rauha Rentola) ja everstin rouva (Doris Hovimaa).

## Arviot
Aikalaisarvioijat näkevät elokuvassa kunnianhimoa ja huoliteltua työtä. Kaiken kaikkiaan monen suhtautuminen on yllättyneen myönteinen. Mutta soraääniäkin kuuluu, ja elokuvaa luonnehditaan suurten tunteiden liialliseksi vyöryttämiseksi, ja siinä nähdään jopa äitelyyttä, ja kokonaisuutena se on erään arvioijan mukaan "epäkypsä työ, joka ei vakuuta eikä liikuta katsojaa". Kalle Peronkosken kuvaus saa arvioissa erityistä kiitosta, samoin näyttelijätyötä pidetään erinomaisena. Eeva-Kaarina Volanen tekee elokuvassa läpimurtonsa. Sekä Peronkoski että Volanen palkittiin Jussilla.

Myöhemmissä televisioesitysten aikaisissa kritiikeissä elokuvaa on luonnehdittu traagiseksi melodraamaksi ja Särkän parhaisiin kuuluvaksi ohjaustyöksi. Sen ominaispiirteinä nähdään luonteva eteneminen ja luonnon hyödyntäminen tarinan tehosteena.

## Näyttelijät

## Lähteet

## Aiheesta muualla
*
Teodor Peterson

**Teodor Anders Peterson** (s. 1. toukokuuta 1988 Uumaja) on ruotsalainen maastohiihtäjä.

Vancouverin olympialaisissa 2010 Peterson sijoittui sprintissä 11:nneksi. Oslon MM-kilpailuissa 2011 hän oli sprintissä 16:s ja Val di Fiemmen MM-kilpailuissa 2013 15:s. Sotšin olympialaisissa 2014 Peterson voitti hopeaa vapaan hiihtotavan sprintistä ja pronssia Emil Jönssonin kanssa perinteisen parisprintistä. Falunin MM-kilpailuissa 2015 hän oli perinteisen hiihtotavan sprintissä seitsemäs. Pyeongchangin olympialaisissa 2018 hän sijoittui perinteisen sprintissä yhdeksänneksi.

Maailmancupissa Peterson kilpaili ensimmäisen kerran 7. maaliskuuta 2009 Lahdessa, jossa hän hiihti vapaan hiihtotavan sprintissä 16:nneksi. Ensimmäisen maailmancupin voittonsa Peterson saavutti Kuusamon maailmancupin avaustapahtuman sprinttikilpailussa kaudella 2011–2012. Viikkoa myöhemmin hän voitti Jesper Modinin kanssa maailmancupin parisprintin Düsseldorfissa. Davosin vapaan hiihtotavan sprintissä Peterson sijoittui toiseksi ja Milanossa kolmanneksi. Hän voitti vapaan hiihtotavan sprintin Moskovassa ja oli Lahdessa perinteisen sprintissä toinen. Hän voitti sprintticupin kokonaiskilpailun.

Peterson sijoittui kaudella 2012–2013 Quebecin sprintissä toiseksi ja voitti Liberecin sprintin. Sprintticupissa hän oli neljäs. Kaudella 2013–2014 hän voitti sprintin Falunin finaalitapahtumassa ja sijoittui sprintticupissa neljänneksi. Kaudella 2017–2018 hän oli Planican perinteisen hiihtotavan sprintissä kolmas.

## Lähteet

## Aiheesta muualla
Fruit Ninja

**Fruit Ninja** on peli, jonka on kehittänyt Halfbrick Studios. Peli on saatavilla iOS:lle, Windows Phone 7:lle, Symbianille, Badalle, Androidille, Xboxille ja Windowsille.

## Pelin idea
Ideana on ”pyyhkäistä” näyttöä alustasta riippuen sormella, hiirellä tai Kinect:llä koko kädellä, viipaloiden ilmaan lenteleviä hedelmiä. Pelissä on tarkoitus saada mahdollisimman paljon pisteitä, viipaloimalla hedelmiä ja välttämällä pommeja. Monesta peräkkäisestä viipaloidusta hedelmästä ”Combosta” saa ekstrapisteitä. Classic-modessa on ns. 3 elämää, eli voi missata hedelmän kolme kertaa ennen kuin peli loppuu, mutta mikäli pelaaja saa pelissä tasan sata luvun (100, 200, 300...) hän saa ylimääräisen elämän. Pelaaja voi vaihtaa terää tai taustaa suorittamalla erilaisia tehtäviä. Teristä ei hyödy esim. ekstrapisteinä. Jokaisessa terässä on teemaan sopivat äänet.

## Pelityypit

## Vastaanotto
Ensimmäisenä myyntikuukautena Fruit Ninjaa myytiin 200 000 kpl, toisena kuukautena 1 000 000kpl. Vuoteen 2011 mennessä peliä oli myyty yli 20 000 000 euron edestä. Peli sai myös kriitikoilta hyvän vastaanoton ja pääsi yhdeksi Time-lehden top 50 iPhone-sovellusta listalle. Pelin hinta-laatusuhdetta on myös ylistetty. Peli sai vaihtelevaa kritiikkiä siitä, kuinka satunnaisesti ennätyspisteet pystyi saamaan, sillä hedelmien määrä vaihtelee.

## Aiheesta muualla
* Virallinen sivusto 
* Kehittäjän sivu
Witch (kappale)

**The Witch** (Osku-003) on suomalaisen garage rock -yhtye Xysman 7" single, joka julkaistiin vuonna 1995. Sen molemmat kappaleet ovat cover-versioita. A-puolen ”The Witch” on alun perin The Sonicsin esittämä ja sen on kirjoittanut Gerry Roslie. B-puolella on Huggin’ Waynen kappale ”Love Vein”.

## Kappaleet
#Witch (säv. Gerry Roslie)
#Love Vein (säv. Huggin’ Wayne)

## Aiheesta muualla
* Discogs
*
47 Pst.K/35

**47 Pst.K/35** eli m/39 Böhler oli itävaltalainen panssarintorjuntatykki. Asetta valmistettiin myös Italiassa, jolloin Suomessa sen mallimerkintä oli 47 Pst.K/39 Suomen armeija käytti asetta sekä talvi- että jatkosodassa.

Ase suunniteltiin Böhler-yhtiössä, ja italialaiset ostivat muutamia aseita ja Breda aloitti aseen lisenssivalmistuksen. Asetta käyttivät myös
Romanian ja Alankomaiden armeijat. Natsi-Saksa sai tykkejä liitettyään Itävallan maahansa. Saksalaiset käyttivät aseesta nimitystä 47 mm PaK (Panzerabwehrkanone). Neuvostoliitto sai tykkejä sotasaaliina Latviasta

## Käyttö Suomessa
Suomeen tykkiä saatiin ostetuksi kymmenen kappaletta joulukuussa 1939. Ammuksia ostettiin 50&nbsp;000 kpl. Italia lähetti 12 asetta, mutta ne ehtivät maahan välirauhan aikana. Tänä aikana Böhler/Breda-kanuunoita oli käytettävissä 32 kappaletta mukaan lukien talvisodassa saadut sotasaalisaseet. Jatkosodassa ase jäi tehottomaksi Neuvostoliiton uusiutunutta panssarikalustoa vastaan.

## Ominaisuudet
Tykin paino tuliasemassa oli 336 kg. Maksimi kantomatka oli 7,5 kilometriä. Sirpalekranaatin paino oli 2,37 kg ja lähtönopeus 335 m/s. Panssarikranaatti painoi 1,44 kg ja kranaatin lähtönopeus oli 630 m/s. Panssarikranaatti läpäisi 43 millimetriä panssaria 500 metrin etäisyydeltä. Aseen maksimi- ja minimikorotuskulmat olivat +56 ja -15 astetta. Sivusuunnassa liikevara oli 62 astetta.

## Tŝekkoslovakialainen muunnos

Tŝekkoslovakialla oli 47 mm:n pst- tykki, jonka ammus oli modifioitu itävaltalaisesta versiosta. Ase oli Ŝkodan omaa suunnittelua tyypiltään P.U.V vz 36 L/43.4. Tavanomaisen panssarikranaatin lähtönopeus oli 775 m/s ja läpäisy 500. metrin etäisyydeltä 30 asteen kulmassa 52 millimetriä. Saksalaisten kehittämä kranaatti, jossa oli kovametalliydin, läpäisi 500. metrin matkalta 58 millimetriä vastaavassa kulmassa. 100 metrin etäisyydeltä läpäisy oli 100 mm. Lähtönopeus oli 1&nbsp;080 m/s. Saksalaiset käyttivät aseesta nimeä PaK 36(t).

## Lähteet

* Erkki Käkelä – Marskin panssarintuhoojat – Suomen panssarintorjunnan kehitys ja panssariyhtymän panssarintorjuntayksiköiden historia  WSOY Porvoo 2000
* http://www.comandosupremo.com/Cannone4732.html
*http://www.freeweb.hu/gva/weapons/czech_guns.html

**Viitteet**
Tomasz Frankowski

**Tomasz Frankowski** (s. 16. elokuuta 1974 Białystok, Puola) on puolalainen jalkapalloilija ja poliitikko. Hän oli Puolan maajoukkueen ja puolalaisen Jagiellonia Białystok kärkipelaaja.

Vuonna 2019 hänet valittiin Euroopan parlamenttiin EPP:n ryhmään.

## Urheilusaavutuksia
 RC Strasbourg
* UEFA Intertoto Cup (1): 1995

 Wisła Krakova
* Ekstraklasa (5): 1999, 2001, 2003, 2004, 2005
* Puolan cup (2): 2002, 2003
* Puolan supercup (1): 2001

 Jagiellonia Białystok
* Puolan cup (1): 2010
* Puolan supercup (1): 2010

## Lähteet

## Aiheesta muualla
*Tomasz Frankowski (90minut.pl)
Satu-Kristina Vesa

**Satu-Kristina Vesa** (o.s. Jaatinen, s. 26. syyskuuta 1978) on suomalainen oopperalaulaja, jonka ääniala on sopraano (tarkemmalla äänityyppiluokitukselta dramaattinen sopraano).

Vesa on valmistunut Lahden ammattikorkeakoulusta muusikoksi vuonna 2010 sekä Sibelius-Akatemian laulumusiikin osaston oopperakoulutuksesta oopperalaulajaksi sekä musiikin maisteriksi keväällä 2016 opettajanaan Anssi Hirvonen. Vesa on esiintynyt useiden suomalaisten sinfoniaorkesterien solistina (muun muassa Sinfonia Lahti, Kuopion kaupunginorkesteri) ja tehnyt oopperarooleja muun muassa Lahden Oopperassa, Suomen Kansallisoopperassa ja Savonlinnan oopperajuhlilla. Vuodesta 2011 lähtien hän on ollut vakituinen Suomen Kansallisoopperan laulaja. Vesan ääntä on kuvailtu suurivolyymiseksi ja kantavaksi.

## Lähteet
Valkoparta Karjupukki (televisiosarja)

**Valkoparta Karjupukki** () on brittiläinen kaksiosainen minisarja vuodelta 2006. Sarja perustuu Terry Pratchettin samannimiseen romaaniin. Sen ohjasi Vadim Dean. Pääosissa ovat David Jason, Michelle Dockery, Marc Warren, Ian Richardson ja Joss Ackland. Terry Pratchett näkyy sarjassa cameoroolissa. Sarja esitettiin Suomessa Yle TV2:ssa joulukuussa 2009.

Karjupukki on Joulupukin vastine Kiekkomaailmassa. Ennen karjunvalvojaisaattoa Karjupukki on kuitenkin kadonnut. Kuolema ryhtyy hoitamaan Karjupukin tehtäviä. 

## Lähteet

## Aiheesta muualla
* 
* J.C. Hartley: Hogfather . Zone-sf.com 2007.
Albert Kuqi

**Albert Kuqi** (s. 14. helmikuuta 1992 Mikkeli) on suomalainen jalkapalloilija ja taustaltaan Kosovon albaani. Hän pelasi urallaan muun muassa Veikkausliigassa Hakan ja Hongan joukkueissa. Kuqin veljet Shefki ja Njazi ovat tulleet tunnetuiksi jalkapalloilijoina.

Helsingin käräjäoikeus tuomitsi Kuqin 26. syyskuuta 2025 kahdeksan vuoden vankeuteen kolmesta törkeästä huumausainerikoksesta.

## Jalkapalloura
Kuqi pelasi junioriurallaan HJK:ssa, AC Allianssissa ja Gnistanissa. Hän allekirjoitti helmikuussa 2011 Hakan kanssa yksivuotisen sopimuksen, johon sisältyi optio toisesta vuodesta. Hän pelasi kaudella 2011 kymmenen ottelua Veikkausliigassa. Kaudella 2012 Kuqi pelasi lainalla EIF:ssä Kakkosessa, jossa hän teki 14 maalia 25 ottelussa. Kaudella 2014 hän pelasi Hongassa viisi ottelua Veikkausliigassa. Kuqin viimeinen seura oli VJS kaudella 2017.

## Huumausainerikostuomio
Helsingin käräjäoikeus tuomitsi 26. syyskuuta 2025 Kuqin kahdeksan vuoden vankeusrangaistukseen kolmesta törkeästä huumausainerikoksesta. Ilman lieventäviä seikkoja rangaistus olisi ollut yli kymmenen vuotta. Oikeus alensi rangaistusta, koska Kuqi selvitti tapahtumia esitutkinnassa ja järjestäytyneisyyden aste katsottiin matalaksi. Kokonaisuuden kaksi pääorganisaattoria, kosovolainen Lulzim Gerxhaliu ja albanialainen Ergi Tusha, tuomittiin kumpikin kymmeneksi vuodeksi ja kahdeksi kuukaudeksi vankeutta Kuqi, Gerxhaliu ja Tusha määrättiin menettämään valtiolle yhteisvastuullisesti 357 000 euroa rikoksen tuottamana taloudellisena hyötynä. Kokonaisuudessa oli 13 epäiltyä, joista kymmenen tuomittiin.

## Lähteet
Tetsuwan Atom

**Tetsuwan Atom** () on japanilaisen Osamu Tezukan vuonna 1952 julkaistu manga, joka jatkui vuoteen 1968 saakka. Mangan pohjalta tehtiin vuonna 1963 julkaistu anime-versio. Sarja seuraa *Atom*-nimisen robotin seikkailuja. Sarja oli ensimmäisiä suosittuja japanilaisia animaatioita, jonka suosio levisi myös Japanin ulkopuolelle. 

## Juoni

Tetsuwan Atomin maailma on tieteisfiktiivinen, jossa robotit ja ihmiset elävät rinnakkain. Tarina keskittyy päähenkilöön, robottiin nimeltä Atom, jonka tiedeministeriössä työskentelevä tohtori Tenma luo korvatakseen auto-onnettomuudessa menettämänsä poikansa. Tenma loi Atomin kuolleen poikansa kuvaksi, mutta pian huomaa, ettei robotti kykene täyttämään poikansa paikkaa.

Jonkin ajan kuluttua tiedeministeriön uusi johtaja tohtori Ochanomizu huomaa robotin ja adoptoi tämän. Uusi johtaja huomaa robotin voimakkuuden, taidon ja kyvyn kokea ihmismäisiä tunteita. Tämän jälkeen Atom taistelee rikollisuutta ja pahuutta vastaan. Hänen vihollisiaan ovat robotteja vihaavat ihmiset, avaruusolennot ja tuhoa aiheuttavat toiset robotit.

## 1960-luvun animaatio
Anime-sarjaa tehtiin 193 jaksoa vuosina 1963-1966. Sen ohjasivat Eiichi Yamamoto, Gisaburo Sugii, Osamu Dezaki ja Yoshiyuki Tomino. Käsikirjoituksen tekivät Osamu Tezuka ja Yoshiyuki Tomino. Musiikki on Tatsuo Takain tekemä.

Tekniikaltaan sarja oli rajoitettua animaatiota, jossa oli vain 8 kuvaa sekunnissa. Tuotantokustannukset olivat aluksi 550 000 jeniä jaksoa kohden, loppuvaiheessa 2-3 miljoonaa jeniä.

Sarja teki animesta koko kansan ohjelmistoa, jota voitiin esittää iltaisin parhaaseen katseluaikaan. Se oli ensimmäinen tv-anime, joka myytiin ulkomaille ja Amerikassa sen ensi-ilta oli jo syksyllä 1963.

## Versiot
Astro Boyn pohjalta tehty ensimmäinen televisiosarja ei ollut animaatio, vaan erikoisefekteillä höystettyä näyteltyä draamaa. Sitä esitettiin vuosina 1959-1960 yhteensä 65 osaa. Tezuka itse oli tyytymätön tähän sarjaan ja se oli yksi syy siihen, että hän ryhtyi itse animaatiotuottajaksi.

Animaatiosta tehtiin uusintaversio *[[Tetsuwan Atom (vuoden 1980 animaatiosarja)|Tetsuwan Atom]]* 1980-luvulla ja toinen *[[Tetsuwan Atom (vuoden 2003 sarja)|Tetsuwan Atom]]* vuonna 2003. Näissä vanhempaa sarjaa esitettiin 52 jaksoa vuosina 1980-1981 ja uudempaa 50 jaksoa vuosina 2003-2004. Vuonna 2009 ilmestyi amerikkalainen sarjaan perustuva 3D-tietokonegrafiikalla tehty elokuva *[[Astro Boy (elokuva)|Astro Boy]]*. Akira Himekawa teki myös sarjakuvasta uuden version, joka on julkaistu suomeksi kolmena pokkarina nimellä *[[Astro Boy (Akira Himekawa)|Astro Boy]]*.

## Lähteet
* Jari Lehtinen: *Animen aika - Japanilaisen animaation historia*. Finn Lectura 2011. 

### Viitteet

## Aiheesta muualla
* Astro Boy (manga) Anime News Network -sivustolla 
* Astro Boy (anime) Anime News Network -sivustolla
Andrew Lincoln

**Andrew Lincoln** (s. **Andrew James Clutterbuck**, 14. syyskuuta 1973 Lontoo) on englantilainen näyttelijä. Vuosina 2010–2018 hän näytteli päähenkilö Rick Grimesia yhdysvaltalaisessa AMC:n televisiosarjassa *[[The Walking Dead]]*. Lincoln palasi näyttelemään hahmoa spin-off-sarjassa *[[The Walking Dead: The Ones Who Live]]*, jota alettiin esittää vuonna 2024.

Lincoln on aiemmin näytellyt muun muassa brittiläisissä televisiosarjoissa *[[This Life]]*, *[[Teachers]]* ja *[[Afterlife]]* sekä elokuvissa *[[Rakkautta vain (elokuva)|Rakkautta vain]]* (2003), *[[Ikuinen rakkaus (vuoden 2004 elokuva)|Ikuinen rakkaus]]* (2004), ja *[[Heartbreaker (vuoden 2010 elokuva)|Heartbreaker]]* (2010).

Lincoln opiskeli näyttelemistä Lontoon Royal Academy of Dramatic Art -teatterikoulussa.

## Lähteet
Ville Kauppinen

**Ville Kauppinen** (s. 10. tammikuuta 1993 Tampere) on uransa lopettanut suomalainen jalkapallomaalivahti.

Jalkapallossa Kauppinen edusti Veikkausliigassa pelaavaa Valkeakosken Hakaa. Kauppinen teki ensiesiintymisensä pääsarjatasolla kaudella 2011 pelaten seitsemän ottelua Veikkausliigassa, joista kuusi avauskokoonpanossa. Hänet ajettiin kauden aikana kerran kentältä punaisella kortilla.

Futsalin puolella Kauppinen on kenttäpelaaja ja pelaajaprofiililtaan pohjapelaaja. Kauppinen edusti Futsal-Liigassa pelaavaa valkeakoskelaista Futsal Mad Maxia kaudella 2020-2021.

## Lähteet
Aleksi Nieminen

**Aleksi Nieminen** (s. 15. joulukuuta 1991) on suomalainen jalkapalloilija, pelipaikaltaan keskikenttäpelaaja. Hän on edustanut Veikkausliigassa Valkeakosken Hakaa ja Ykkösessä FC Hämeenlinnaa.

Nieminen teki ainoan esiintymisensä pääsarjatasolla kaudella 2011, kun hän tuli Valkeakosken Hakan joukkueen pelaajana vaihdosta kentälle elokuussa pelatussa vierasottelussa Kuopion Palloseuraa vastaan. Huhti-kesäkuussa 2011 hän pelasi lainalla Tampereen Ilves-Kissoissa. Kaudella 2012 hän pelasi Ykkösessä 14 ottelua FC Hämeenlinnan joukkueessa.

## Lähteet
Viktor Modzalevski

**Viktor Igorevitš Modzalevski** (, 13. huhtikuuta 1943 Aktjubinsk, Kazahstanin SNT, Neuvostoliitto – 20. marraskuuta 2011 Tulan alue, Venäjä) oli urheilu-urallaan Neuvostoliittoa edustanut kalpamiekkailija, olympiamitalisti ja maailmanmestari.

Modzalevski saavutti Neuvostoliiton joukkueessa kalvan joukkuekilpailun hopeaa Méxicon kesäolympialaisissa 1968 ja pronssia Münchenin kesäolympialaisissa 1972. Méxicossa hän sijoittui kalvan yksilökilpailussa neljänneksi ja Montréalissa 1976 kalvan joukkuekilpailussa viidenneksi. Maailmanmestaruuskilpailuista Modzalevski saavutti kalvan joukkuekilpailussa kolme mitalia, joista yhden kultaisen.

Modzalevski kuoli 68-vuotiaana tieliikenneonnettomuudessa.

## Lähteet
* Viktor Modzalevsky Biography and Olympic Results  Olympics at Sports-Reference.com 

### Viitteet
Kansainvälinen päivä naisiin kohdistuvan väkivallan lopettamiseksi

**Kansainvälinen päivä naisiin kohdistuvan väkivallan lopettamiseksi** on Yhdistyneiden kansakuntien (YK)  julistama vuosipäivä, jolloin kiinnitetään huomiota naisiin kohdistuvaan väkivaltaan. Vuosipäivää on vietty 25. marraskuuta vuodesta 1999 lähtien. Sitä vietetään vuonna 1960 Domininkaanisessa tasavallassa murhattujen Mirabalin sisarusten kuolinpäivänä.

## Lähteet

## Aiheesta muualla

* 
* 
* 
*
Jarruneste

**Jarruneste** on hydraulineste, jota käytetään ajoneuvoissa siirtämään jarrupolkimeen kohdistettu voima jarrusatulan mäntään tai jarrusylinteriin. Jarrumäntä puristaa jarrupaloja jarrulevyyn tai vastaavasti jarrukenkiä jarrurumpuihin, joka aiheuttaa jarrutustapahtuman renkaiden ja tien välillä. Jarrunesteeltä vaaditaan korkeaa kiehumispistettä ja kokoonpuristumattomuutta vaihtelevissa lämpötiloissa.

## Laatuluokitukset
Nykyaikaiset hydrauliikkaöljyt täyttävät jarrunesteeltä vaadittavat ominaisuudet. Yleisimmät käytössä olevat jarrunestelaadut ovat DOT&nbsp;3, DOT&nbsp;4, DOT&nbsp;4-LV (Low Viscosity), DOT&nbsp;5 ja DOT&nbsp;5.1.  

Uudempien autojen ABS- ja ESP-jarrujärjestelmiin suositellaan usein alemman viskositeetin DOT&nbsp;4-LV:n  tai DOT5.1:n mukaista jarrunestettä, mikä takaa jarrujärjestelmän paremman vasteen jarrujen vielä ollessa kylmät. DOT&nbsp;3:n, 4:n ja 5.1:n mukaiset jarrunesteet ovat glykolipohjaisia, ja ne sitovat itseensä kosteutta (vettä). 

DOT&nbsp;5 on näistä ainoa silikonipohjainen neste ja sitä ei voi sekoittaa muiden jarrunestelaatujen kanssa, eikä se yleensä sovellu tavanomaisiin ajoneuvoihin. DOT&nbsp;5-neste ei sido itseensä vettä, joten se on yleisesti käytetty esimerkiksi armeijan ajoneuvoissa, joissa huoltovälit voivat olla hankalat toteuttaa. DOT&nbsp;5 on suosittu kilpakäytössä, sillä tällöin ajoneuvoissa ei yleensä ole jarrutehostinta ja jarrunesteeltä vaaditaan erittäin hyviä ominaisuuksia. 

### Ominaisuuksien vertailu
Jarrunestestandardit määrittelevät jarrunesteille vähimmäissuorituskyvyn, eli mm. kiehumispisteen kuivana (tuore jarruneste), kiehumispisteen märkänä (vettä imenyt jarruneste) ja maksimiviskositeetin. Yleisesti voisi todeta, että mitä suurempi DOT-luokitus, sen suorituskykyisempää (laadukkaampaa) jarruneste on.

## Jarrunesteen vaihto
Jarruneste on vaihdettava ensisijaisesti ajoneuvovalmistajan suosituksen mukaisesti (yleinen vaihtovälisuositus on 2 vuotta) tai muussa tapauksessa jos se on muuttunut alkuperäisestä ruskehtavaksi. Glykolipohjaiset jarrunesteet sitovat itseensä kosteutta, mikä huonontaa niiden ominaisuuksia ja aiheuttaa jarrujärjestelmässä korroosiota. Tämän vuoksi on erityisen tärkeää vaihtaa jarrunesteet säännöllisesti.

## Katso myös
*Levyjarru

## Lähteet
Kasperi Ojala

**Kasperi Ojala** (s. 23. toukokuuta 1991) on suomalainen jalkapalloilija, pelipaikaltaan hyökkääjä.

Ojala pelasi pääsarjatasolla Veikkausliigassa kaudella 2011 Valkeakosken Hakan joukkueessa kuusi liigaottelua, joissa kaikissa hän tuli vaihdosta kentälle. Hän sai kauden aikana yhden varoituksen. Lisäksi hän pelasi Hakassa yhden ottelun liigacupissa ja yhden ottelun Suomen Cupissa. Hän edusti kaudet 2012–2017 alemmilla sarjatasoilla Urjalan Palloseuraa.

## Lähteet
Jon Bernthal

**Jonathan Edward ”Jon” Bernthal** (s. 20. syyskuuta 1976 Washington, D.C.) on yhdysvaltalainen näyttelijä, joka tunnetaan muun muassa sheriffi Shane Walshin roolista kauhusarjassa *[[The Walking Dead]]*. 

Bernthal kasvoi juutalaisessa perheessä Washingtonin kaupungissa. Hän opiskeli parikymppisenä Moskovan taiteellisen teatterin koulussa Venäjällä ja suoritti myöhemmin tutkinnon Harvardissa. Bernthalin alkuperäinen intohimo oli teatteri, ja hän päätyi näyttelemään televisioon alun perin kasvattaakseen ansioluetteloaan ja saadakseen siten teatterirooleja. Bernthalin ensimmäinen televisiorooli oli *[[Kova laki: Rikollinen mieli]]* -sarjassa vuonna 2002.

Vuosina 2010−2012 Bernthal näytteli siihenastisen uransa isoimmassa roolissa sheriffi Shane Walshia *The Walking Deadin* kahdella ensimmäisellä tuotantokaudella.

Kesäkuussa 2015 Bernthal valittiin näyttelemään Tuomaria Marvel Televisionin Netflix-sarja *[[Daredevil (televisiosarja)|Daredevilin]]* (2015–2018) toisella tuotantokaudella. Kausi julkaistiin Netflixissä maaliskuussa 2016, ja pian sen jälkeen tilattiin Tuomarista kertova spin-off-sarja *[[The Punisher (televisiosarja)|The Punisher]]* (2017–2019). Bernthal palasi rooliinsa Marvel Studiosin Disney+-sarjan ** ensimmäisellä tuotantokaudella (2025), Disney+-spesiaalissa *[[The Punisher: One Last Kill]]* (2026) sekä elokuvassa *[[Spider-Man: Brand New Day]]* (2026).

Valkokankaalla Bernthal on esiintynyt muun muassa elokuvissa *[[The Wolf of Wall Street]]*, *[[Fury (elokuva)|Fury]]*, *[[Sicario]]*, *[[The Accountant]]* ja *[[Baby Driver]]*.

## Valikoitu filmografia

## Lähteet

## Aiheesta muualla

*
Sasha Popovitš

**Aleksandr "Sasha" Popovitš** (s. 8. toukokuuta 1993 Tampere) on suomalainen jalkapalloilija, pelipaikaltaan keskikenttäpelaaja. Hän edusti viimeksi Pallo-Sepot 44:ää.

Popovitš teki ensiesiintymisensä pääsarjatasolla kaudella 2011 pelaten kasvattajaseurassaan Hakassa 11 liigaottelua, joista kolme avauskokoonpanossa. Kaudella 2012 Popovitš pelasi Hakassa yhdeksän liigaottelua. Hän edusti seuraa myös Ykkösen kaudella 2013 pelaten 14 sarjaottelua, joissa hän teki kaksi maalia. Hakassa pelatessaan Popovitš kävi myös lainalla I-Kissoissa 2011 ja P-Iiroissa 2013, joissa hän pelasi yhteensä kolme Kakkosen ottelua.

Kaudella 2014 Popovitš saavutti nousun Kakkosen MP:ssä pelaten 26 sarjaottelua ja tehden kolme maalia. Kaudella 2015 hän edusti MP:tä Ykkösessä täsmälleen samoin tilastoin. Tammikuussa 2016 Popovitš siirtyi Kolmosen Tampere Unitediin.

Popovitš on pelannut Suomen alle 18-vuotiaiden maajoukkueessa kaksi ottelua vuonna 2011.

Hänen isänsä on entinen jalkapalloilija Valeri Popovitš.

## Lähteet
Johanna Mäkelä

**Johanna Mäkelä** (s. 14. helmikuuta 1961 Helsinki) on Helsingin yliopiston ruokakulttuurin professori ja 1. tammikuuta 2018 alkaen Helsingin yliopiston kasvatustieteellisen tiedekunnan dekaani.

Mäkelä valmistui valtiotieteiden tohtoriksi Helsingin yliopistosta 2002. Hänen sosiologian alaan kuuluvan väitöskirjansa oli otsikoitu *Syömisen rakenne ja kulttuurinen vaihtelu*.

Työurallaan hän on toiminut Helsingin yliopistossa tutkijana 1990–2000 sekä Kuluttajatutkimuskeskuksessa erikoistutkijana 2000–2001 ja tutkimuspäällikkönä 2001–2012. Vuonna 2012 hän aloitti Helsingin yliopistoon lahjoitusprofessuurina perustetussa ruokakulttuurin professorin tehtävässä ensimmäisenä alan professorina Suomessa.

Mäkelän puoliso on  Helsingin pormestari Juhana Vartiainen. Heillä on vuonna 1998 syntynyt poika. Johanna Mäkelän isä on professori Klaus Mäkelä. 

## Teoksia
* Johanna Mäkelä (2002) *Syömisen rakenne ja kulttuurinen vaihtelu*. Sosiologian väitöskirja. Kuluttajatutkimuskeskus, .
* Johanna Mäkelä, Päivi Palojoki & Merja Sillanpää (2003) *Ruisleivästä pestoon : näkökulmia muuttuvaan ruokakulttuuriin*. WSOY, .
* Sanna Piiroinen, Johanna Mäkelä & Mari Niva (2004) *Luottavaiset suomalaiset? : kuluttajien näkemykset ruoan turvallisuudesta*. Kuluttajatutkimuskeskus, e-kirja,  (painettu).
* Anna Kirveennummi, Riikka Saarimaa & Johanna Mäkelä (2008) *Syödään leväpullia pimeässä : tähtikartastoja suomalaisten ruoan kulutukseen vuonna 2030*. Tulevaisuuden tutkimuskeskus, .

## Lähteet

## Aiheesta muualla
* Johanna Mäkelä - Mitä ruokakulttuurin professori tutkii? (2012,  Helsingin yliopisto) (youtube.com)
Saade Vol. 2

**Saade Vol. 2** on ruotsalaisen poplaulaja Eric Saaden kolmas studioalbumi, joka julkaistiin 30. marraskuuta 2011. Albumi on jatkoa saman vuoden kesäkuussa julkaistulle Saade Vol. 1:lle.

Albumin ensimmäisenä singlenä julkaistiin "Hotter Than Fire" 2. marraskuuta 2011, ja se debytoi Ruotsin singlelistalla viidentenä.

## Kappaleet

## Lähteet
Juuso Kupiainen

**Juuso Kupiainen** (s. 21. maaliskuuta 1994) on suomalainen jalkapalloilija, pelipaikaltaan keskikenttäpelaaja. Hän pelasi ensimmäisen ottelunsa Veikkausliigassa Kuopion Palloseuran joukkueessa kaudella 2011 tullessaan yhdessä liigaottelussa vaihdosta kentälle. Hän ei kuitenkaan saanut vakiopaikkaa edustusjoukkueessa ja lopetti uransa kauden 2014 jälkeen.

## Lähteet
Jerry Voutilainen

**Jerry Voutilainen** (s. 29. maaliskuuta 1995 Kuopio) on suomalainen jalkapalloilija, joka edustaa Veikkausliigassa pelaavaa Kuopion Palloseuraa. Hän on pelipaikaltaan keskikenttäpelaaja tai oikea laitapuolustaja.

Voutilainen teki ensiesiintymisensä pääsarjatasolla kaudella 2011 pelaten kaksi liigaottelua Kuopion Palloseuran (KuPS) riveissä, joissa molemmissa hän tuli kentälle vaihdosta. Neljän KuPS-kauden jälkeen Voutilainen siiirtyi kaudeksi 2015 Vaasan Palloseuran (VPS) riveihin. Hän teki keväällä 2019 vielä jatkosopimuksen kauden 2020 loppuun VPS:n kanssa. Vaasassa Voutilainen pelasi Veikkausliigaa kuitenkin vain kauden 2019 loppuun siirtyen kaudeksi 2020 Espooseen FC Hongan riveihin. Honka-vuosina oli pari loukkaantumista, joiden vuosi kaudet 2021 ja 2023 jäivät pelimäärissä vajaiksi. Menestyksellisten Honka-kausien myötä Voutilainen teki keväälä 2023 3-vuotisen sopimuksen Hongan kanssa. Taloudellisten vaikeuksien myötä FC Honka hajosi kauden 2023 lopulla. Sen seurauksena kevään 2023 loukkaantumisen jälkeisen toipumisen jälkeen Voutilainen teki sopimuksen kasvattajaseuransa KuPS:n kanssa 9-vuotisen VPS-Honka -kierroksen jälkeen. Näin hän oli voittamassa KuPS:n riveissä kaudella 2024 niin Veikkausliigassa Suomen mestaruuden kuin Suomen cupin mestaruuden.

Jerry Voutilainen on pelannut Veikkausliigassa kauden 2024 loppuun mennessä 14 kautta kolmessa joukkueessa (KuPS, VPS ja Honka) yhteensä 257 ottelua ja tehnyt 17 maalia. 

Voutilainen on pelannut viisi nuorten maaottelua ja 32 poikien maaottelua.

## Saavutukset
* Veikkausliigakultaa kausilla 2024 ja 2025 KuPS:n riveissä
* Veikkausliigapronssia kaudella 2021 Hongan riveissä
* Suomen cupin kultaa 2024 KuPS:n riveissä
* Suomen cupin hopeaa 2011, 2012 ja 2013 KuPS:n riveissä sekä 2023 Hongan riveissä
* Veikkausliigan kuukauden pelaaja huhtikuussa 2022

## Lähteet
Mindoronpöllönen

**Mindoronpöllönen** (*Otus mindorensis*) on pöllöihin kuuluva lintu. Se on kotoperäinen Filippiinien seitsemänneksi suurimmalla saarella Mindorolla.

Sen elinpiiriä ovat subtrooppiset ja trooppiset metsät yli 700 metrin korkeudessa vuoristossa Mindoron saaren keskiosissa. Yli 1&nbsp;000 metrin korkeudessa se on yleinen. Sitä on tavattu 700–900 metrin korkeudessa Iglit-Bacon vuoren kansallispuistossa, jossa se on yleinen. Koska kuitenkin linnun jäljellä oleva elinalue on pieni, sen populaation kokonaismäärä ei ole suuri. Saaren vuoristometsiä on kaadettu hyvin laajalti, ja metsänhakkuu jatkuu yhä ja voi siis olla uhka linnulle.

## Lähteet
Helsingin junkkarikoulu

**Helsingin junkkarikoulu**, varsinaisesti *Helsingin jalkaväen junkkariopisto* () oli Helsingissä joulukuusta 1846 vuoteen 1879 toiminut sotilasopetuslaitos, jossa opetettiin tulevia vänrikkejä tehtäviinsä. 

Koulun tarkoituksena oli opettaa suomalaisille vapaaehtoisille sotatiedettä ja venäjää. Koulu ei kuitenkaan ollut vain suomalaisia varten, vaan muitakin oppilaita otettiin siten, että noin kaksi kolmasosaa oli nimiltään suomalais-ruotsalaisia. Maaliskuussa 1844 Suomen senaatti antoi perustamishankkeelle rahoitusta. 

Junkkarikoulu toimi aluksi vuokratiloissa. Oma talo saatiin vuonna 1850 salaneuvos Otto Wilhelm Klinckowströmin 1800-luvun alussa rakennuttamasta uusgoottilaista tyyliä edustaneeseesta palatsista Liisantorin varrelta. Valtio hankki palatsin  Klinckowströmin kuoltua. Koulussa opetettiin venäläisessä jalkaväkidivisioonassa palveleville suomalaisille aliupseereille ja upseerikokelaille erilaisia sotilasaineita sekä venäjän kieltä. Sana junkkari tulee saksan kielen sanasta *junker*, ja tätä termiä käytettiin Venäjällä upseerikokelaasta. 1860-luvulla koulun pääsyvaatimuksia tiukennettiin ja vapaiksi jääneille paikoille otettiin Venäjältä tulleita oppilaita. Tästä oli suuri apu koulun taloudelle, vaikkakin venäläisten osuus pysyi pienenä.

Koulu lakkautettiin 1879, kun Suomen senaatti ei halunnut enää ylläpitää sitä. Entinen palatsirakennus purettiin 1880-luvun alussa, ja paikalle rakennettiin Uudenmaan tarkk'ampujapataljoonan kasarmit. Koko olemassaolonsa ajan Helsingin junkkarikoulu oli merkittävä upseerien kouluttaja. Vuoteen 1871 mennessä sieltä valmistui kaikkiaan 381 upseeria, joista 160 oli suomalaisia. Vuodesta 1872 alkaen oppilaiden määrä kasvoi niin, että valmistuneita oli 80 upseeria vuodessa.

## Katso myös
*Torsten Forstén

## Lähteet

## Kirjallisuutta
*The Helsinki Yunker School 1846-79, J. E. O. Screen, Suomen historiallinen seura, 1987
Voutilainen

**Voutilainen** on suomalainen sukunimi, joka on muun muassa seuraavilla henkilöillä:

* Aarre Voutilainen (1919–2000), Mannerheim-ristin ritari
* Antero Voutilainen (1914–1998), lääkäri ja professori
* Ari Voutilainen (1959–2003), rockmuusikko
* Ellen Voutilainen (s. 2000), käsipalloilija
* Erkki Voutilainen (s. 1988), valokuvaaja
* Hannu Voutilainen (s. 1971), *Master Bates*, basisti
* Janne Voutilainen (?–1929), kanadansuomalainen ammattiyhdistysaktiivi
* Jasmin Voutilainen (1995–2023), näyttelijä
* Jerry Voutilainen (s. 1995), jalkapalloilija
* Joona Voutilainen (s. 1996), jääkiekkomaalivahti
* Jukka Voutilainen (s. 1980), jääkiekkoilija
* Jukka Voutilainen (s. 1949), näyttelijä ja ääninäyttelijä
* Kari Voutilainen (s. 1962), kelloseppä
* Keijo Voutilainen (1936–2014), jalkapalloilija ja jalkapallovalmentaja
* Kia Voutilainen (s. 2000), jalkapalloilija
* Kristian Voutilainen, oik. *Janne Hurskainen* (1971–2025), muusikko ja graafikko, Eläkeläiset-yhtyeen rumpali
* Laura Voutilainen (s. 1975), pop- ja iskelmälaulaja
* Lyyli Voutilainen (1891–1968), kirjailija
* Maiju Voutilainen (s. 1996), vloggaaja
* Marjo Voutilainen (s. 1981), jääkiekkoilija
* Martti Voutilainen (1926–2001), suomalainen dominikaanipappi ja Studium Catholicumin johtaja
* Matti Voutilainen (1932–19970), klarinetisti
* Nicolas Voutilainen, radio- ja televisiotoimittaja ja juontaja
* Paavo Voutilainen (s. 1952), pappi, hallitusammattilainen ja Helsingin kaupungin entinen sosiaalijohtaja
* Paavo Voutilainen (s. 1999), jalkapalloilija
* Pertti Voutilainen (1930–2009), diplomi-insinööri, yritysjohtaja ja insinöörineuvos
* Pertti Voutilainen (1940–2026), diplomi-insinööri, pankinjohtaja ja vuorineuvos
* Petteri Voutilainen (s. 1960), koripalloilija
* Raimo Voutilainen (s. 1952), lääkäri ja lastentautiopin emeritusprofessori
* Sampo Voutilainen (s. 1997), pistooliampuja
* Touko Voutilainen (1918–1991), rehtori, päätoimittaja ja luokattoman lukion kehittäjä
* Uuno Voutilainen (1922–2002), SDP:n kansanedustaja
* Viivi Voutilainen (s. 1993), korkeushyppääjä.
Momoiro Clover Z

**Momoiro Clover Z** (), lempinimeltään **Momoclo**, on vuonna 2008 muodostettu, viidestä tytöstä koostuva japanilainen yhtye, joka esittää muun muassa poppia, ja joskus myös rokkia.

## Jäsenet

### Edellinen jäsen

## Diskografia

### Albumit
# Battle and Romance (バトル アンド ロマンス) (27. heinäkuuta 2011)
# 5th Dimension (10. huhtikuuta 2013)
# Iriguchi no nai deguchi (入口のない出口) (5. kesäkuuta 2013)
# Amaranthus (17. helmikuuta 2016)
# Hakkin no Yoake (白金の夜明け) (17. helmikuuta 2016)

### Singlet
# Momoiro punch (ももいろパンチ) (5. elokuuta 2009)
# Mirai e susume! (未来へススメ!) (11. marraskuuta 2009)
# Ikuze! Kaitōshōjo (行くぜっ！怪盗少女) (5. toukokuuta 2010)
# Pinky Jones ((ピンキージョーンズ) (10. marraskuuta 2010)
# Mirai bowl / Chai Maxx (ミライボウル / Chai Maxx) (7. maaliskuuta 2011)
# Z Densetsu – owarinakikakumei (Z伝説 ～終わりなき革命～) (6. heinäkuuta 2011)
# D’ no Junjō (D'の純情) (6. heinäkuuta 2011)
# Rōdō sanka (労働賛歌) (23. marraskuuta 2011)
# Mōretsu uchūkōkyōkyoku dai-7 gakushō ”Mugen no ai” (猛烈宇宙交響曲・第七楽章「無限の愛」) (7. maaliskuuta 2012)
# Otome sensō (Z女戦争) (27. kesäkuuta 2012)
# Saraba, itoshiki kanashimitachi yo (サラバ、愛しき悲しみたちよ) (21. lokakuuta 2012)
# Gounn (6. lokakuuta 2013)
# Naite mo iin da yo (泣いてもいいんだよ) (8. toukokuuta 2014)
# Moon Pride (30. heinäkuuta 2014)
# Yume no ukiyo ni saite mi na (夢の浮世に咲いてみな) [Momoiro Clover Z vs Kiss] (28. tammikuuta 2015)
# Seishunfu (青春賦) (11. maaliskuuta 2015)
# Z no chikai (「Z」の誓い) (29. huhtikuuta 2015)
# The Golden History (ザ・ゴールデン・ヒストリー) (7. syyskuuta 2016)
# Blast (2. elokuuta 2017)

## Aiheesta muualla
* Kotisivut 
* Kotisivut  
* Yhtyeen Youtube-kanava
Timeline

**Timeline** tai **Time Line** voivat viitata seuraaviin asioihin:
* *[[Timeline (Mindbendin albumi)|Timeline]]*, Mindbendin albumi
* *[[Timeline (Ayreonin albumi)|Timeline]]*, Ayreonin albumi
* *[[Timeline (Richard Marxin albumi)|Timeline]]*, Richard Marxin albumi
* *[[Timeline (Yellowjacketsin albumi)|Timeline]]*, Yellowjacketsin albumi
* *[[Time Line (AD:n albumi)|Time Line]]*, AD:n albumi
* *[[Time Line (Ralph Townerin albumi)|Time Line]]*, Ralph Townerin albumi
* Timeline, yhdysvaltalainen jazzyhtye
**[[Aikamatka (romaani)|Aikamatka]]* (*Timeline*), Michael Crichtonin romaani
**[[Aikamatka (elokuva)|Aikamatka]]* (*Timeline*), Crichtonin romaanista tehty yhdysvaltalainen elokuva
**[[Timeline (videopeli)|Timeline]]*, Crichtonin romaanista tehty videopeli
Molukkienpöllönen

**Molukkienpöllönen** (*Otus magicus*) on pöllöihin kuuluva lintu. Sitä tavataan Indonesiassa Itä-Timorilla.

Sen elinpiiriä ovat subtrooppiset ja trooppiset kosteat alavat metsät ja suot, hävitetyt metsät ja viljellyt alueet.

Se on elinalueellaan hyvin runsaslukuinen, joten se ei ole uhattu.

## Alalajit
Molukkienpöllösellä on kymmenen alalajia
**Otus magicus albiventris* (Sharpe, 1875) 
**Otus magicus kalidupae* (Hartert, 1903) 
**Otus magicus leucospilus* (G. R. Gray, 1861) 
**Otus magicus magicus* (S. Muller, 1841) 
**Otus magicus mendeni* Neumann, 1939 
**Otus magicus morotensis* (Sharpe, 1875) 
**Otus magicus obira* (Jany, 1955) 
**Otus magicus siaoensis* (Schlegel, 1873) 
**Otus magicus sulaensis* (Hartert, 1898) 
**Otus magicus tempestatis* (Hartert, 1904) 

## Lähteet

## Aiheesta muualla
*
Indianan yliopisto Bloomingtonissa

**Indianan yliopisto Bloomingtonissa** on julkinen yliopisto Bloomingtonissa, Indianassa. Se kuuluu Indianan yliopiston kampusalueisiin.

Indianan osavaltion hallinto päätti yliopiston perustamisesta vuonna 1820. Kaksi vuotta myöhemmin alueen rakennustyöt aloitettiin. Yliopisto aloitetti toimintansa vuonna 1824, jolloin ensimmäiset opiskelijat aloittivat opiskelun. Koulu tunnettiin aluksi nimellä *State Seminary*, mutta vuonna 1838 nimeksi muutettiin Indianan yliopisto ().

Vuonna 2010 Indianan yliopisto listattiin maailman 90:nneksi ja Yhdysvaltain 50:nneksi parhaaksi yliopistoksi.

## Lähteet

## Aiheesta muualla

*Virallinen kotisivu
Sami Räsänen

**Sami Räsänen** (s. 17. lokakuuta 1992) on suomalainen jalkapalloilija, pelipaikaltaan puolustaja. Hän edustaa Itä- ja Keski-Suomen kolmosessa pelaavaa Kurkimäen Kisaa.

Räsänen teki ensiesiintymisensä pääsarjatasolla kaudella 2011 pelaten kaksi liigaottelua, joissa molemmissa hän tuli kentälle vaihdosta. Seuraavalla kaudella hän pelasi 11 ottelua.

Räsänen on pelannut yhden nuorten maaottelun ja 12 poikien maaottelua.

Ensimmäisessä virallisessa KuKi-debyytissään Räsänen heilutti verkkoa kaksi kertaa, kun KuKi voitti Regions' Cupin toisella kierroksella Lehmon Pallon lukemin 5-0.

## Lähteet
Ratkaisun hetki

**Ratkaisun hetki** (tai **Todistaja**, *The Verdict*) on vuonna 1982 ensi-iltansa saanut oikeussalidraama, joka perustuu Barry Reedin romaaniin. Elokuvan pääosia esittävät Paul Newman, Charlotte Rampling, Jack Warden, James Mason, Milo O'Shea ja Lindsay Crouse. Elokuvan on ohjannut Sidney Lumet.

Elokuva kertoo alkoholisoituneesta lakimiehestä, joka saa uuden oikeustapauksen myötä mahdollisuuden itsetuntonsa palauttamiseen.

Bruce Willis ja Tobin Bell vilahtavat elokuvassa avustajina, tarkkailijoina oikeussalissa. Elokuva oli Bruce Willisin ensimmäisiä.

Elokuva sai samat viisi ehdokkuutta sekä Oscareissa että Golden Globessa – käsikirjoituksesta ja ohjauksesta, Newmanin ja Masonin roolisuorituksista ja parhaan elokuvan sarjoissa – muttei voittanut palkintoja kummassakaan. Yhdysvaltalainen National Board of Review of Motion Pictures palkitsi Lumetin vuoden 1982 parhaasta ohjauksesta ja nosti elokuvan vuoden kymmenen parhaan englanninkielisen elokuvan joukkoon. 

Elokuva on saanut 96-prosenttisesti positiivisen arvostelun Rotten Tomatoes -sivustolta ja äänestetty 254 maailman parhaan elokuvan listalle. *[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
* 
*
Atlantic Coast Conference

**Atlantic Coast Conference** (lyh. **ACC**) on NCAA:n I-divisioonaan kuuluva korkeakoulujen konferenssi. Konferenssiin kuuluu 18 yliopistoa ja 28 eri urheilulajia. Konferenssin päämaja sijaitsee Pohjois-Carolinan Greensborossa ja se on perustettu vuonna 1953. Konferenssi on yksi yhdestätoista I-divisioonan ylemmästä Football Bowl Subdivision-konferenssista.

## Yliopistot

## Lähteet

## Aiheesta muualla
*Virallinen kotisivu
Impulse

**Impulse** voi tarkoittaa ainakin seuraavia:

* *[[Impulse (vuoden 1954 elokuva)|Impulse]]*, Cy Endfieldin ohjaama elokuva vuodelta 1957, pääosassa Arthur Kennedy
* *[[Impulse (vuoden 1984 elokuva)|Impulse]]* (suomeksi myös *Tappava impulssi*), Graham Bakerin ohjaama elokuva vuodelta 1984, pääosissa Meg Tilly ja Tim Matheson
* *[[Pelottava houkutus]]* (*Impulse*), Sondra Locken ohjaama elokuva vuodelta 1990, pääosassa Theresa Russell
* *[[Impulse (vuoden 2008 elokuva)|Impulse]]*, Charles T. Kanganisin ohjaama elokuva vuodelta 2008, pääosassa Angus Macfadyen
* *[[Impulse (EP)|Impulse]]*, Blindeadin EP-levy vuodelta 2009
* *Impulse*, Ellen Hopkinsin romaani
* Science Fantasy, lehti josta käytettiin myös nimiä *Impulse* ja *SF Impulse*

* Impulse! Records, levy-yhtiö
* Impulse Airlines, entinen australialainen lentoyhtiö
* Impulse, brittiläinen levykauppaketju
* Isuzu Impulse, Isuzun automalli vuosina 1981–1992, myös Isuzu Piazza
* Impulse, Stardockin, myöhemmin GameStopin digitaalisen jakelun alusta
* Impulse, Inc, 3D-grafiikkaohjelmien kehittäjä.
Riemukupla: Tankki täynnä

**Riemukupla: Tankki täynnä** on vuonna 2005 ensi-iltansa saanut Angela Robinsonin ohjaama elokuva.

## Rooleissa

Muissa suomenkielisissä äänirooleissa: Heikki Sankari, Martti Mäkelä, Kari Tamminen, Eero Saarinen, Jyrki Kovaleff, Juha Paananen, Juha Laakso, Markus Bäckman, Rauno Ahonen, Nina Tamminen, Carla Rindell ja Tarja Alexander.

Suomenkielisen ääniversion ohjasi Markus Bäckman.

## Lähteet
* 
* 

### Viitteet

## Aiheesta muualla
* 
*